Ihi, tullist am wul n umdan uḥzin ijerben lemḥayen n ddunit, maca d tin ireznen ineḍǧen, tessenfali-d ɣef yiɣeblan d yimeṭṭi id d-yettefɣen seg wallen n umdan. Ma yella tudert teskan-d timiḍranin n tudert n talsa akked tiggawin n umdan d yimdanen, ihi tullist ur teqqim ara kan dagi, mi teṭṭafar amdan deg tiggawin-ines s telqayt, tettabaɛ-it seg wasmi tebda almi tekfa, tcud gar tazwara d taggara4.